Държавен вестник, бр. 61, 2012 г., стр. 9

БРОЙ  61	
Д Ъ Р Ж А В Е Н  В Е С Т Н И К 	
СТР.  9  
срещу заболяванията, посочени в графа 9 от 
заглавната част на това Споразумение, или, 
ако това е неприложимо, разходи за здраве­
опазване (ако в графа 9 е упоменато Укрепване 
на системите на здравеопазване).
(ж) Отсъствие на двойно финансиране. 
Планираните резултати по Програмата са 
възможни чрез допълнителното финансиране, 
предоставено от Глобалния фонд по силата 
на това Споразумение. Главният получател 
не получава финансиране от друг източник, 
което дублира финансирането, предоставено 
по силата на това Споразумение.
Член 6. Договорености, потвърдени от Глав­
ния получател
Главният получател декларира и договаря 
с Глобалния фонд следното за Срока на Про­
грамата:
(а) Пълномощия. Лицето, което подписва 
документите, отнасящи се до това Споразумение 
(включително всички изменения и допълнения 
към Споразумението), разполага към датата на 
такова подписване с правомощията да подписва 
същите документи.
(б) Уведомление за съществени събития. 
Главният получател незабавно предоставя 
писмени уведомления до Глобалния фонд 
относно всички съдебни искове, разследвания 
или процедури, които, ако решението по тях 
е неблагоприятно, биха могли да доведат до 
съществен отрицателен ефект върху способ­
ността на Главния получател или Подполу­
чател (както е описано в Член 14 на това 
Споразумение) да изпълнява Програмата или 
други свои задължения по силата на това 
Споразумение.
(в) Извършване на дейност. Главният полу­
чател се задължава, като гарантира същото за 
всеки Подполучател, да извърши всичко необ­
ходимо да запази, поднови и запази валидни 
и действащи своето законно съществуване и 
своите права, лицензии и разрешителни, които 
могат да са необходими за изпълнението на 
дейности по Програмата, за които те отговарят.
(г) Законосъобразност. Главният получа­
тел се задължава, като гарантира същото за 
всеки Подполучател, да спазва законите на 
Държавата домакин и всяко друго приложимо 
законодателство, включително, но не само, за­
конодателство за интелектуалната собственост 
при изпълнението на дейности по Програмата.
(д) Допълнителност на средствата. Главни­
ят получател предприема всички възможни 
действия да осигури валидността на деклари­
раното от Член 5(е) по-горе през целия Срок 
на Програмата. 
(е) Уведомление за допълнително финанси­
ране. Главният получател предоставя писмено 
уведомление на Глобалния фонд относно всяко 
допълнително финансиране, получено от Глав­
ния получател, което може да изисква промяна 
в Програмата с цел изпълнение на задълженията 
по Член 5(ж) на това Споразумение.
Член 7. Национален координационен 
комитет
(а) НКК. Страните приемат, че Нацио­
налният координационен комитет („НКК“) 
координира подаването на проекти пред 
Глобалния фонд от Държавата домакин, 
включително искания за продължаване на 
финансирането след Крайната дата на Фаза 1 
(„Искане за продължаване на финансиране“), 
Крайната дата на Фаза 2 („Предложение за 
участие в ПИП“) и Крайната дата на ПИП-I 
(„Искане за продължаване на финансирането 
по ПИП“) и следи изпълнението както на 
дейностите по Програмата по това Споразуме­
ние, така и по други програми, финансирани 
от Глобалния фонд в Държавата домакин, 
ако има такива. 
(б) Сътрудничество. Главният получател 
сътрудничи с НКК и Глобалния фонд за 
изпълнение целта на това Споразумение. 
Главният получател е на разположение за 
редовни срещи с НКК за обсъждане на пла­
нове, споделяне на информация и съобщения 
по въпроси, свързани с Програмата. Главният 
получател предоставя на НКК, при поиск­
ване от страна на НКК, копие от доклади и 
информация от съществена важност за Прог­
рамата с информативна цел. Това може да 
включва, но не само, Искания за отпускане 
на средства, документи, предоставени за из­
пълнение на предварително условие, писма 
по изпълнението, както и всички изменения 
по това Споразумение. Освен това Главният 
получател оказва съдействие на НКК при 
подготовката на Искане за продължаване на 
финансиране. Главният получател разбира, 
че Глобалният фонд има право по свое соб­
ствено усмотрение да споделя информация 
относно Програмата с НКК.
Член 8. Местен представител на Фонда
(а) МПФ. Глобалният фонд е наел Местен 
представител на Фонда („МПФ“), упоменат в 
графа 12 от заглавната част на това Спора­
зумение, да изпълнява определени функции 
от името на Глобалния фонд, включително:
i. 	
оценка на капацитета на Главния 
получател да изпълнява Програмата 
и да управлява Средствата от без­
възмездната помощ; и 
ii. 	
потвърждение на напредъка на Глав­
ния получател към изпълнение на 
целите на Програмата, разходването 
на Средствата от безвъзмездната 
помощ и спазването на сроковете и 
условията по Споразумението.
(б) Сътрудничество. Главният получател 
сътрудничи напълно с МПФ, за да даде 
възможност на МПФ да изпълнява своите 
функции. За тази цел Главният получател 
се задължава, и гарантира същото за всеки 
Подполучател, наред с друго: